UZNESENIE VLÁDY SLOVENSKEJ REPUBLIKY
č. 734
zo 14. júla 2004

k návrhu na zmenu počtu zamestnancov v rezorte Ministerstva výstavby a regionálneho rozvoja SR zodpovedných za čerpanie fondov ES v rámci uznesenia vlády SR č. 328/2004

Číslo materiálu:	15760/2004	
Predkladateľ:	minister výstavby a regionálneho rozvoja	
Vláda
A.	schvaľuje
A.1.	návrh na zmenu počtu zamestnancov v  rezorte Ministerstva výstavby a regionálneho rozvoja SR zodpovedných za čerpanie fondov ES v rámci uznesenia vlády SR č. 328/2004 a vykonanie zmien v systemizácii štátnych zamestnancov v štátnej službe na rok 2004 v rezorte Ministerstva výstavby a regionálneho rozvoja SR, 
A.2.	čerpanie mzdových prostriedkov určených uznesením vlády SR č. 328/2004 pre Ministerstvo výstavby a regionálneho rozvoja SR na základe zvýšeného počtu štátnozamestnaneckých miest v rezorte Ministerstva výstavby a regionálneho rozvoja SR zodpovedných za čerpanie finančných prostriedkov z fondov ES;
B.	ukladá
ministrovi výstavby a regionálneho rozvoja
B.1.	požiadať o vykonanie rozpočtového opatrenia v súlade s bodom A.2 tohto uznesenia
	do 28. júla 2004
podpredsedovi vlády a ministrovi financií 
B.2.	vydať rozpočtové opatrenie v súlade s bodom A.2 tohto uznesenia
	do dvoch týždňov po doručení žiadosti o vykonanie rozpočtového opatrenia

predsedovi Úradu pre štátnu službu
B.3.	zabezpečiť vyhlásenie výberových konaní na voľné štátnozamestnanecké miesta na základe požiadavky vedúceho služobného úradu Ministerstva výstavby a regionálneho rozvoja SR, 
B.4.	v spolupráci s vedúcim služobného úradu Ministerstva výstavby a regionálneho rozvoja SR zabezpečiť úpravu systemizácie na rok 2004.
Vykonajú:	podpredseda vlády a minister financií 
minister výstavby a regionálneho rozvoja
predseda Úradu pre štátnu službu